‘বিজয়নগরের হীরে খুঁজে’ পাবেন কাকাবাবু

কলকাতা: ২০১৩ সালে সৃজিত মুখোপাধ্যায়ের (Srijit Mukherji) হাত ধরে প্রথম কাকাবাবু এসেছিল বড় পর্দায়। ২০১৩ সালে মিশর রহস্য, ২০১৭ সালে ইয়েতি অভিযান এবং তারপর তিন বছর পর শুরু হয়েছিল এই সিনেমার যাত্রা। সুনীল গঙ্গোপাধ্যায়ের বিজয়নগরের হীরে (Vijaynagarer Hirey Trailer Out) গল্প অবলম্বনে নির্মিত হয়েছে এই সিনেমাটি। এই শীতে নতুন রহস্যের সমাধানে ময়দানে নামছেন ‘রাজা রায়চৌধুরী’ ওরফে ‘কাকাবাবু’। কাকাবাবুর এবারের গন্তব্য হাম্পি।

আগামী ২৩ জানুয়ারি ছবি মুক্তি। তার আগে প্রকাশ্যে এল ‘বিজয়নগরের হীরে’র ট্রেলার। সুনীল গঙ্গোপাধ্যায়ের বিজয়নগরের হীরে গল্প অবলম্বনে নির্মিত হয়েছে এই সিনেমাটি। সিনেমার পরিচালক চন্দ্রাশিস রায়। এই ছবিতে আবার কাকাবাবু হয়ে ফের পর্দায় আসছেন প্রসেনজিৎ চট্টোপাধ্যায় (Prosenjit Chatterjee)। সন্তুর ভূমিকায় আরিয়ান ভৌমিক। এই ছবির হাত ধরে প্রায় ২৫ বছর পর পর্দা ভাগ করে নেবেন প্রসেনজিৎ এবং চিরঞ্জিত। ছবির টিজার দেখেই স্পষ্ট হয়ে গিয়েছিল হাম্পিতে হতে চলেছে কাকাবাবুর আগামী অভিযান। এবার ট্রেলারে মোটামুটি স্পষ্ট হয়ে গেল অভিযানের পেছনে থাকা আসল কারণ। বিজয়নগরের বুকে একটি হীরের সন্ধানে কাকাবাবুর এই অভিযান। ছবির টিজার দেখেই স্পষ্ট হয়ে গিয়েছিল হাম্পিতে হতে চলেছে কাকাবাবুর আগামী অভিযান।

আরও পড়ুন: ফের পর্দায় দেব-শুভশ্রী, কবে মুক্তি পাচ্ছে নয়া ছবি?

ট্রেলারে দেখা গেল সেই হাম্পির বুকে তাঁর মগজাস্ত্রের কেরামতি দেখানোর বেশ কিছু ঝলক। তবে এবারে শুধু সন্তুই নয়, বরং তাঁর দোসর হবে জোজো, রিঙ্কু এবং রঞ্জনা। তবে ট্রেলারে কাকাবাবুর অভিযানের পাশাপাশি নজর কেড়েছে ছবির মতো সুন্দর হাম্পির বিভিন্ন জায়গা।এবার ট্রেলারে মোটামুটি স্পষ্ট হয়ে গেল অভিযানের পেছনে থাকা আসল কারণ। বিজয়নগরের বুকে একটি হীরের সন্ধানে কাকাবাবুর এই অভিযান।